ครม.ขยายเวลายื่อคำขอสินเชื่อดอกเบี้ยต่ำสำหรับ SMEs ถึงสิ้นปีนี้
ครม.ขยายเวลายื่อคำขอสินเชื่อดอกเบี้ยต่ำสำหรับ SMEs ถึงสิ้นปีนี้
28 มิ.ย. 2559

พ.อ.หญิง ทักษดา สังขจันทร์ รองโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) อนุมัติขยายเวลาสินเชื่อดอกเบี้ยต่ำ (Policy Loan) รวมถึงโครงการสินเชื่อดอกเบี้ยต่ำเพื่อปรับเปลี่ยนเครื่องจักรและเพิ่มประสิทธิภาพการผลิตสำหรับผู้ประกอบการวิสาหกิจขนาดกลางและขนาดย่อม(SMEs) ที่ขาดสภาพคล่อง
โดยจะให้แก่ผู้ประกอบการรายละไม่เกิน 30 ล้านบาท ให้สามารถยื่นคำขอได้จนถึง 31 ธ.ค.59 จากที่จะครบกำหนด 30 มิ.ย.59 เนื่องจากยังมีวงเงินคงเหลือ 4,500 ล้านบาท จนกว่าจะครบกำหนดหรือเต็มวงเงิน แล้วแต่ว่าอย่างหนึ่งอย่างใดก่อน คาดว่าจะสามารถช่วยเหลือผู้ประกอบการได้ 1,500 ราย
สำหรับอัตราดอกเบี้ย ปีที่ 1 ถึงปีที่ 3 คิดอัตราดอกเบี้ย ร้อยละ 4 ส่วนปีที่ 4 และ ปี 5 ธนาคารพัฒนาวิสาหกิจขนาดกลางและขนาดย่อยแห่งประเทศไทย (ธพว.) หรือ SME Bank จะเป็นผู้กำหนดอัตราดอกเบี้ยเอง